|  |  |
| --- | --- |
|  | |
| Hankedokumendid | |
| **Hankija** | |
| **Sihtasutus Eesti Teadusagentuur**  registrikood: 90000759 | |
|  | |
| **Hanke nimetus** | |
| **Hotelliteenused**  **Riigihangete registri viitenumber 149333** | |
| Pakkumuse esitamise tähtaeg: | 25.märts 2014 kell 12:00 e-riigihangete keskkonna kaudu  [https://riigihanked.riik.ee](https://riigihanked.riik.ee/) |
| Pakkumuste avamise tähtaeg ja koht: | 25.märts 2014 kell 12.30 hankija Tartu kontoris Soola 8 |
| Hankemenetluse liik: | Lihtsustatud korras tellitavad teenused (RHS § 19) |
| Hankelepingu liik: | Teenuste hankeleping |
| CPV kood ja nimetus: | 55100000-1 Hotelliteenused  55110000-4 Hotelli majutusteenused  55120000-7 Hotelli konverentsiteenused  55130000-0 Muud hotelliteenused |

**PAKKUMUSE ESITAMISE ETTEPANEK**

Austatud majutusteenuse pakkuja Tartus ja Tallinnas,

Sihtasutus Eesti Teadusagentuur (edaspidi hankija) otsib lepingupartnereid Tartu kesklinnas, Tallinna kesklinnas ja Tallinna Lennujaama läheduses majutus- ja konverentsiteenuste jm hotelli poolt pakutavate teenuste kasutamiseks (edaspidiHotelliteenus*),* kutsub Teid osalema lihtsustatud korras tellitavate teenuste hankemenetluses ja esitama käesolevate hankedokumentide alusel pakkumusi hankelepingu sõlmimiseks hankele „Hotelliteenused“ (edaspidi hange).

Hankija teeb ettepaneku pakkumuse esitamiseks Hotell Tartu OÜ-le, OÜ-le Dorpat, OÜ-le Hotell Pallas, AS-le Susi, OÜ-le Ülemiste Hotell, Haveli Invest OÜ-le (Hotell Metropol), Maranella Vara OÜ-le (Meriton Old Town Hotel), Marsilius OÜ-le (Meriton Old Town Garden Hotel), OÜ-le TLG Hotell (Tallink City Hotel) ja GoHotels Kinnisvara OÜ-le (Go Hotel Shnelli), kuid pakkumisi võivad teha kõik hankest huvitatud isikud.

Ettepanek on kättesaadav Riigihangete registri veebilehel ja hankija kodulehel vähemalt pakkumiste esitamise tähtaja lõppemiseni.

# Üldosa

# Hankija: Sihtasutus Eesti Teadusagentuur, Soola 8, 51013 Tartu, registrikood 90000759.

# Vastutav isik: Eva Panksepp, eva.panksepp@etag.ee, tel 7317342

# Kontaktisik: Jaanika Vaarmets, jaanika.vaarmets@etag.ee, tel 7300321

# Hankedokumendid (edaspidi HD) on:

# käesolev pakkumise esitamise ettepanek koos lisadega;

# kõik enne pakkumuste esitamise tähtaega esitatud dokumendid, millega on muudetud või selgitatud HD nõudeid. HD osad täiendavad üksteist ja moodustavad tervikliku aluse pakkumuse koostamiseks.

# Hankijal on õigus teha muudatusi käesolevates hankedokumentides riigihangete seaduses (edaspidi RHS) ettenähtud korras, esitades muudatused e-Riigihangete keskkonnas (edaspidi eRHK).

# Isikud võivad esitada pakkumuse ühiselt (ühispakkujad). Kõik pakkuja kohta käiv loetakse edaspidi ka ühispakkujate kohta käivaks. Ühispakkujad nimetavad hankemenetlusega ning hankelepingu sõlmimise ja täitmisega seotud toimingute tegemiseks volitatud esindaja.

# Hanke tulemusena sõlmib hankija hankelepingu kolme pakkujaga, neist:

* ühe pakkujaga, kes pakub madalaimat hinda Hotelliteenuse kasutamiseks Tartu kesklinna piirkonnas,
* ühe pakkujaga, kes pakub madalaimat hinda Hotelliteenuse kasutamiseks Tallinna kesklinna piirkonnas ja
* ühe pakkujaga, kes pakub madalaimat hinda Hotelliteenuse kasutamiseks Tallinna lennujaama lähistel.
  1. Hanke täitmise tähtaeg on 12 (kaksteist) kuud alates hankelepingu sõlmimisest.
  2. Hankeleping peab olema sõlmitud hiljemalt 7 tööpäeva jooksul peale riigihangete seaduse § 69 lg-s 1 sätestatud tähtaja möödumist.

# Tehniline kirjeldus

Hotelliteenus peab vastama järgmistele tingimustele:

* 1. majutusasutus ja majutustingimused peavad vastama majandus- ja kommunikatsiooniministri 23.05.2012.a määruse nr 43 „Nõuded majutusettevõttele“ 2. ja 3. peatükis kehtestatud nõuetele;
  2. majutuse hind peab sisaldama tasu hommikusöögi eest,
  3. Pakkuja peab võimaldama:
* hilist sisseregistreerimist (check in peale kl 14);
* varase lahkuja hinda ilma hommikusöögita;
* majutust ühe inimese kaupa;
* tasuta traadita Interneti ühendust (edaspidi Wifi) ja selle leviala kogu majutusasutuse ulatuses, sh numbritubades;
* tasuta parkimist;
* ööpäevaringset broneerimisvõimalust,
* kuni 5 inimese majutamist 12-tunnise etteteatamisajaga;
* broneeringu tühistamist 3-tunnise etteteatamisega;
* konverentsiteenust kuni 30 inimesele ühes joogivee, teevaliku, kohvi ja suupistetega kohvipauside ajaks, majutuse ja lõunasöögiga. Konverentsisaal peab mahutama U-kujuliselt vähemalt 25 inimest, seminaristiilis vähemalt 30 inimest ja olema varustatud piisava arvu elektripistikutega. Konverentsiteenuse hind peab sisaldama grafoprojektori, dataprojektori, ekraani ning traadita Interneti ühenduse kasutamist.
  1. Tallinna Lennujaama lähistel pakutava hotelliteenuse kasutajal peab olema võimalik jõuda turvaliselt hotelli ja hotellist lennujaama 20 minuti jooksul ka öisel ajal (ööaeg: ajavahemik kella 22.00-st kuni kella 6.00-ni).
  2. Tartu kesklinna piirkonna majutusasutus peab asuma Tasku Keskusest kõige rohkem 15- minutilise jalutuskäigu kaugusel.
  3. Tallinna kesklinna piirkonna majutusasutus peab asuma vanalinnast kõige rohkem 15-minutilise jalutuskäigu kaugusel.

# Hankelepingu tingimused

* 1. Hankelepingu eeldatav maksumus:
     1. Tallinna kesklinna piirkonna Hotelliteenuse pakkujaga sõlmitava hankelepingu eeldatavaks maksumuseks on 23 000 eurot ilma käibemaksuta,
     2. Tartu kesklinna piirkonna Hotelliteenuse pakkujaga sõlmitava hankelepingu eeldatavaks maksumuseks on 22 000 eurot ilma käibemaksuta ja
     3. Tallinna Lennujaama piirkonna Hotelliteenuste pakkujaga sõlmitava hankelepingu eeldatavaks maksumuseks on 12 300 eurot ilma käibemaksuta.
  2. Hankija ei ole kohustatud ostma teenust kogu eeldatava maksumuse ulatuses, kuid jätkab teenuse kasutamist ka peale hankelepingu eeldatava maksumuse täitumist kuni lepingu lõppemise tähtpäevani.
  3. Iga hankelepingu aluseks võetakse vastavalt Tartu kesklinna, Tallinna kesklinna ja Tallinna Lennujaama piirkonnast edukama pakkumuse teinud pakkuja kliendileping, mis kohandatakse vastavaks käesoleva hanke tingimustele.
  4. Hankeleping sõlmitakse ühe HD lisas 2 ettenähtud vormil madalaima hinnapakkumuse esitanud pakkujaga Tartu kesklinna piirkonnas, ühe madalaima hinnapakkumise esitanud pakkujaga Tallinna kesklinna piirkonnas ja ühe madalaima hinnapakkumise esitanud pakkujaga Tallinna Lennujaama piirkonnas.
  5. Pakkuja peab pakkumuses esitama kõigi pakutavate teenuste nimekirja koos pakkumuse esitamise hetkel kehtiva hinnakirjaga, tuues eraldi välja soodustused ja allahindlused hankijale, mis on siduvad hankelepingu täitmise tähtaja jooksul. Juhul, kui turusituatsioonist tulenevalt alanevad pakkumuses toodud teenuste hinnad oluliselt, peab pakkuja hankijale tagama pakkumuses esitatud hinna samas ulatuses alandamise, millest omakorda arvutatakse maha pakkumuses fikseeritud allahindluse protsent.
  6. Pakkuja peab võimaldama vähemalt 14 päeva pikkust maksetähtaega.
  7. Hankija võib vajadusel pidada pakkujaga läbirääkimisi HD-s nimetamata tingimuste osas, leppides selleks pakkujaga kokku eraldi aja. Läbirääkimistel peavad osalema pakkuja vastutavad spetsialistid ja pakkujat põhikirja või volituse alusel esindav isik.
  8. Läbirääkimised toimuvad hankija asukohas, Eesti Teadusagentuur, Soola 8, Tartu.

# Nõuded pakkumusele

# Pakkumuse struktuur:

* + 1. pakkuja avaldus hankes osalemiseks ja kinnitused HD Lisas 1 etteantud vormil,
    2. pakkumuse maksumus HD Lisas 2 etteantud vormil;
    3. HD pakkumuse esitamise ettepaneku punktis 3.5. kirjeldatule vastav teenuste nimekiri;
    4. kõik HD-s nõutud ja vajalikud volikirjad;
    5. HD pakkumuse esitamise ettepaneku punktis 5.2. nimetatud tõend või kinnitus juhul, kui pakkuja on registreeritud välisriigis.

# Pakkumus vormistatakse kirjalikult eesti keeles.

# Pakkumus peab sisaldama kõiki HDs nõutud dokumente.

# Kõik pakkumuse dokumendid peavad olema allkirjastatud pakkuja seadusliku või volitatud esindaja poolt. Volitatud esindaja esindusõiguse tõendamiseks peab olema lisatud kehtiva volikirja originaal, millelt nähtuks volituste ulatus.

# Pakkujal ei ole õigust esitada tingimuslikku pakkumust või siduda pakkumust muude tingimustega, mis ei tulene hankedokumentidest.

# Kõik pakkumuse esitamisega seotud kulud katab pakkuja.

# Pakkumus peab olema jõus 90 kalendripäeva, alates pakkumuste esitamise tähtpäevast.

# Pakkumus tuleb esitada elektroonselt esindusõigusega isiku poolt allkirjastatuna eRHK töölehe kaudu aadressil: [https://riigihanked.riik.ee](https://riigihanked.riik.ee/) hiljemalt 25.märtsil 2014.a kella 12:00-ks.

* 1. Hankija lükkab tagasi muul viisil esitatud pakkumused.
  2. **Pakkumised avatakse 25.märtsil 2014.a kell 12.30.** Pakkumiste avamise kohaks on Soola 8, Tartu.
  3. Hankija ei vastuta võimalike viivituste, tõrgete või katkestuste eest, mida põhjustavad vääramatu jõuga sarnased asjaolud, nagu elektrikatkestused, häired eRHK, pakkuja või hankija telefoni või interneti ühenduses või muude elektrooniliste seadmete ja vahendite, sealhulgas tarkvara, töös. Hankija ei vastuta eRHK kasutamisest või mittekasutamisest tekkinud kahjude või saamatajäänud tulu eest.
  4. Küsimused hankedokumentide sisu kohta tuleb esitada **hiljemalt 20.märtsil 2014.a kella 17.00-ks** ainult läbi eRHK teabevahetuse töölehe. Muul viisil esitatud küsimused võib Hankija tähelepanuta jätta, samuti ei taga Hankija piisava ajavaruga vastamist pakkuja küsimustele, mis esitatakse peale nimetatud tähtaega.
  5. Juhul kui pakkuja ei ole esitanud hankemenetluse käigus kirjalikke küsimusi selgituste ja täiendava informatsiooni saamiseks, ei aktsepteeri Hankija ühtegi pakkuja hilisemat pretensiooni või lisanõuet (ka eduka pakkuja pretensiooni või lisanõuet hankelepingu täitmise käigus), mis tuleneb sellest, et pakkuja hinnangul on hankedokumendid vastuolulised või pakkuja ei ole saanud hankijalt pakkumise koostamiseks vajalikku selgitavat või täiendavat informatsiooni.
  6. Kui pakkuja avastab pakkumuse ettevalmistamise käigus hankedokumentides vigu, vasturääkivusi või ebatäpsusi, on ta kohustatud koheselt sellest kirjalikult riigihangete keskkonna teabevahetuse teel informeerima hankijat.

# Nõuded pakkujale ja kvalifitseerimise tingimused

* 1. Hankija ei sõlmi hankelepingut isikuga ja kõrvaldab hankemenetlusest pakkuja:
     1. keda on või kelle seaduslikku esindajat on kriminaal- või väärteomenetluses karistatud kuritegeliku ühenduse organiseerimise või sinna kuulumise eest või riigihangete nõuete rikkumise või kelmuse või ametialaste või rahapesualaste või maksualaste süütegude toimepanemise eest ja kelle karistusandmed ei ole karistusregistrist karistusregistri seaduse kohaselt kustutatud või karistus on tema elu- või asukohariigi õigusaktide alusel kehtiv;
     2. kes on pankrotis või likvideerimisel, kelle äritegevus on peatatud või kes on muus sellesarnases seisukorras tema asukohamaa seaduse kohaselt, välja arvatud asjade ostmisel RHS § 28 lg 4 p 4 sätestatud juhul ja tingimustel;
     3. kelle suhtes on algatatud sundlikvideerimine või muu sellesarnane menetlus tema asukohamaa seaduse kohaselt;
     4. kes ei ole nõuetekohaselt täitnud õigusaktidest tulenevaid riiklike maksude ja enda elu- või asukoha kohalike maksude ja sotsiaalkindlustuse maksete tasumise kohustusi. Andmeid pakkuja maksuvõla (RHS § 38 lg 1 p 4 tähenduses) puudumise kohta kontrollib hankija vajadusel riigihangete registri vahendusel.
  2. Pakkuja peab pakkumuste esitamise tähtpäeva seisuga omama kehtivat registreeringut majandustegevuse registris (MTR) majutusteenuse osutajana. Hankijal on õigus kontrollida registreeringu olemasolu MTR-ist. Välisriigis registreeritud pakkuja peab esitama erialases registris registreerituse kohta asukohariigi pädeva registri tõendi koos tõlkega eesti keelde, mis tõendab pakkuja õigust tegutseda majutusteenuse osutajana. Pakkuja, kes ei pea olema asukohamaaseaduste kohaselt registreeritud erialases registris, esitab selle kohta kirjaliku kinnituse koos vastava viitega õigusaktile.
  3. Pakkuja esitab punktis 5.1. toodud asjaolude puudumise ja punktile 5.2. vastavuse kohta kirjaliku kinnituse HD lisas 1 etteantud vormis.

1. **Pakkumuse tagasilükkamine**
   1. Pakkumus tunnistatakse vastavaks, kui see on kooskõlas kõikide HD-s esitatud tingimustega. HD-s toodud pakkumuse tingimuste eiramine toob kaasa pakkumuse tagasilükkamise.
   2. Hankijal on õigus põhjendamatult madala maksumusega pakkumus tagasi lükata, kui pakkuja ei ole tähtaegselt esitanud nõutud selgitust või kui hankija leiab pärast pakkujalt nõutud selgituse saamist ja tõendite hindamist, et pakkumuse maksumus on põhjendamatult madal (RHS § 48).
   3. Hankijal on õigus kõik pakkumused tagasi lükata järgmistel juhtudel:
      1. Hankija kõrgemalseisev organ on hankemenetluse ajal vähendanud antud hankeks eraldatud rahalisi vahendeid või on loobunud hanke finantseerimisest;
      2. Hankelepingu sõlmimine osutub ebavajalikuks, ebamõistlikuks või võimatuks vääramatu jõu mõjul. Vääramatu jõud on asjaolu, mida hankija ei saa mõjutada ja mõistlikkuse põhimõttest lähtudes ei saa temalt oodata, et ta hankemenetluse ajal selle asjaoluga arvestaks või seda väldiks või takistava asjaolu või selle tagajärje ületaks;
      3. kõigi pakkumuste maksumused ületavad tegevuse jaoks planeeritud eelarvet.
   4. Hankija võib pakkumuse tunnistada vastavaks, kui selles ei esine sisulisi kõrvalekaldumisi HD-s esitatud tingimustest.
   5. Hankija jätab endale õiguse lükata tagasi kõik pakkumused igal ajal enne hankelepingu sõlmimist juhul, kui hanke toimumise ajal on hankijale saanud teatavaks uued asjaolud, mis välistavad või muudavad hankijale ebaotstarbekaks hanke lõpuleviimise hankedokumentides esitatud tingimustel (sh muudatused õigusaktides).

# Pakkumuste hindamine

* 1. Pakkumuste hindamiskriteeriumiks on madalaim hind, hindamistäpsus on kaks kohta peale koma.
  2. Hankija hindab kõiki vastavaks tunnistatud pakkumusi, mida ei ole tagasi lükatud, vastavalt hankedokumentides esitatud tingimustele, juhindudes riigihangete seadusest.
  3. Hankija võrdleb omavahel neid pakkumusi, milles Hotelliteenuse kasutamiseks nimetatud majutusasutused asuvad ühes ja samas piirkonnas.
  4. Hankijal on õigus nõuda pakkujatelt põhjendatud selgitusi pakkumuses esinevate ebatäpsuste kohta, millele pakkuja on kohustatud vastama RHS-s ettenähtud tähtaja jooksul.
  5. Hinnavõrdluse aluseks võetakse pakkumuse maksumus HD Lisas 2 etteantud vormil.
  6. Pakkumuste hindamise tulemusena tunnistab hankija edukamaks:
* ühe pakkuja, kes pakub madalaimat hinda Hotelliteenuse kasutamiseks Tartu kesklinna piirkonnas,
* ühe pakkuja, kes pakub madalaimat hinda Hotelliteenuse kasutamiseks Tallinna kesklinna piirkonnas ja
* ühe pakkuja, kes pakub madalaimat hinda Hotelliteenuse kasutamiseks Tallinna Lennujaama lähistel.
  1. Võrdsete pakkumiste korral Tartu kesklinna piirkonnas eelistab hankija pakkujat, kelle pakutav majutusasutus asub kõige lähemal hankija Tartu kontorile aadressil Soola 8.
  2. Võrdsete pakkumiste korral Tallinna kesklinna piirkonnas eelistab hankija pakkujat, kelle pakutav majutusasutus asub kõige lähemal Tallinna raekojale.
  3. Võrdsete pakkumiste korral Tallinna Lennujaama piirkonnas eelistab hankija pakkujat, kelle pakutav majutusasutus asub kõige lähemal Tallinna Lennujaamale.

**Lisa 1. KINNITUSKIRI**

Hankija nimi: Sihtasutus Eesti Teadusagentuur, Soola 8, Tartu

Hanke nimetus: Trükiteenuste tellimine

Riigihangete registri viitenumber: 149333

Pakkuja nimi:

Pakkuja esindaja volitus:

Pakkuja registrikood:

Juriidiline aadress:

Postiaadress:

Kontakttelefon:

E-posti aadress:

Kinnitame, et:

* oleme tutvunud HD ning nende lisadega, nõustume hankija poolt esitatud tingimuste ülevõtmisega ja soovime osaleda hankemenetluses;
* oleme hankija esitatud tingimustest aru saanud ja nõustume hanke teostama HD-s ja käesolevas pakkumuses esitatud tingimustel;
* omame pakkumuste esitamise tähtpäeva seisuga kehtivat registreeringut majandustegevuse registris majutusteenuse osutajana;
* meil puuduvad RHS § 38 lõike 1 punktides 1–3 sätestatud hankemenetlusest kõrvaldamise alused;
* oleme nõuetekohaselt täitnud õigusaktidest tulenevad riiklike maksude ja enda elu- või asukoha kohalike maksude ja sotsiaalkindlustuse maksete tasumise kohustused. Anname nõusoleku kohalike ja riiklike maksude tasumise kohta järelepärimise tegemiseks Maksu- ja Tolliametile või muule institutsioonile;
* vastame täielikult HD-s esitatud kvalifitseerimistingimustele ning meil on kõik võimalused ja vahendid eelnimetatud riigihanke teostamiseks;
* kõik käesolevale pakkumusele lisatud dokumendid moodustavad meie pakkumuse lahutamatu osa ja esitatud andmed on õiged. Anname nõusoleku esitatud dokumentide õigsuse kontrollimiseks vajalike järelpärimiste tegemiseks;
* käesolev pakkumus on jõus vähemalt 90 päeva pakkumuse esitamise tähtpäevast arvates;
* HD-s esitatud informatsioon on piisav käesoleva hanke teostamiseks ja meile on antud võimalus saada täiendavat informatsiooni HD sisu ja hankelepingu eseme kohta;
* pakkumuse koostamisel ei ole osalenud ükski isik, kes on osalenud sama riigihanke hankedokumentide koostamisel.

/allkirjastatud digitaalselt/

**Lisa 2. PAKKUMUSE MAKSUMUS**

|  |  |  |
| --- | --- | --- |
| **Teenuse nimetus** | **Ühik** | **Hind ilma käibemaksuta** |
| Majutus 1-kohalises standard klassi toas ühes hommikusöögiga | 1 öö |  |
| Majutus 1-kohalises standard klassi toas ilma hommikusöögita | 1 öö |  |
| 1 inimese majutus 2-kohalises standard klassi toas ühes hommikusöögiga | 1 öö |  |
| 1 inimese majutus 2-kohalises standard klassi toas ilma hommikusöögita | 1 öö |  |
| Konverentsiruumi kasutamine | 1 tund |  |
| Kohvipausi menüü: kohv, tee, vesi, lihapirukas, küpsised ja puuviljavalik | 1 inimese kohta |  |
| **Pakkumuse maksumus kokku:** |  |  |

*/allkirjastatud digitaalselt/*